《郯城道上 其一》
清代·郑梁

村落无树木，鸟兽无羽毛。江淮数百里，弥望皆黄茅。

山行入郯城，始复见柯条。枣色远苍郁，柳意寒萧骚。

草屋枳篱中，犬声时囒囒。

作者简介：（1637—1713）浙江慈溪人，字禹梅，号寒村。康熙二十七年进士，累官广东高州知府。黄宗羲弟子。工诗文，尝作《晓行》诗，人呼为“郑晓行”。家富藏书，与天一阁相埒。兼善画。晚年右体不遂，以左手作书画，人视为仙吏。有《寒村诗文集》。